laion/Wikipedia-Exotic huggingface dataset:
মহেশ্বরদী পরগনা

মহেশ্বরদী পরগনা মুঘল আমলে ঢাকা জেলার অন্তর্গত নারায়ণগঞ্জ মহকুমার অধীন একটি পরগনা ছিল। সুলতানি আমলে এর নাম ছিল "সুবর্ণবীথি"। পরগনাটি বর্তমান নরসিংদী, নারায়ণগঞ্জ ও কিশোরগঞ্জ জেলার মধ্যে পড়েছে। কিংবদন্তি অনুসারে, মহেশ্বর নামক একজন বৈদ্যবংশীয় সম্ভ্রান্ত ব্যক্তি নিজের নামানুসারে এই পরগনার নামকরণ করেন। কোনো কোনো প্রাচীন গ্রন্থে এই পরগনার নাম "মশ্বাদি" পাওয়া যায়। আবার, কেদারনাথ মজুমদার রচিত ঢাকার বিবরণ গ্রন্থানুসারে, মহাভারতের বর্ণনাকারী কবি সঞ্জয় এর নিবাস মহেশ্বতী, যা মহেশ্বরদী পরগনাকে নির্দেশ করে। এটি সত্য হয়ে থাকলে মহেশ্বর নামক কোনো ব্যক্তির অনুসন্ধান বৃথা। তবে রায় বাহাদুর দীনেশচন্দ্র সেন বৃহৎ বঙ্গ গ্রন্থে কোনো কোনো স্থানে মহেশ্বরদীকে বিক্রমপুর মহকুমা হিসেবে উল্লেখ করেছেন। উপেন্দ্রনাথ ভট্টাচার্য রচিত বঙ্গের বীর সন্তান গ্রন্থ অনুসারে, ১৫৮৪ সালে বাংলার সুবেদার শাহবাজ খান কাম্বো ঈশা খাঁ এর সাথে যুদ্ধকালে ঈশা খাঁ এর অস্ত্রাগার কর্তাভূ লুণ্ঠন করে মস্যাদি গ্রামের শস্যভাণ্ডার লুণ্ঠন করেন। এখানে মস্যাদি বলতে মহেশ্বরদীকে নির্দেশ করা হচ্ছে। পরবর্তীতে ঈশা খাঁ পুনরায় এর কর্তৃত্ব নেন। মহেশ্বরদী পরগনার মোট আয়তন সোনারগাঁ পরগনার তিনগুণ, ভাওয়াল পরগনার দেড়গুণ এবং বিক্রমপুর পরগনার কিছু বেশি। এর সীমানা উত্তর-পশ্চিম প্রান্তে একডালা দুর্গ ও দক্ষিণ-পশ্চিম প্রান্তে সোনাকান্দা দুর্গ পর্যন্ত বিস্তৃত। মহেশ্বরদীর পূর্ব দিকে মেঘনা নদী, মধ্যভাগে পুরাতন ব্রহ্মপুত্র নদ ও পশ্চিমে শীতলক্ষ্যা নদী। এর উত্তরে আলাপসিংহ পরগনা, যা বর্তমান ময়মনসিংহ জেলার অংশ। মহেশ্বরদী পরগনা ও নারায়ণগঞ্জ মহকুমার অধীন থানাসমূহ নিম্নরূপ: নরসিংহদী রূপগঞ্জ শিবপুর রায়পুরা মনোহরদী আড়াইহাজার ডাঙ্গাবাজার (ফাঁড়ি বা আউটপোস্ট) গোপালদী বারদী (মহেশ্বরদীর পার্শ্ববর্তী) কাপাসিয়া (মহেশ্বরদীর পার্শ্ববর্তী) পঞ্চতীর্থ, পৃ. ৩৩। মজুমদার, পৃ. ৬৬। পঞ্চতীর্থ, পৃ. ৩৪। পঞ্চতীর্থ, পৃ. ৩৭। ভট্টাচার্য, পৃ. ৫৫। পঞ্চতীর্থ, পৃ. ৩৮। পঞ্চতীর্থ, পৃ. ৭৪। পঞ্চতীর্থ, সুরেন্দ্রমোহন (১৯৫৬)। কালাম, সরকার আবুল, সম্পাদক। পূর্ব্ববঙ্গে মহেশ্বরদী। ঢাকা: দেবকণ্ঠ ভট্টাচার্য।  মজুমদার, কেদারনাথ (মার্চ ১৯১০)। ঢাকার বিবরণ (পিডিএফ)। কলকাতা: নরেন্দ্র নাথ মজুমদার।  ভট্টাচার্য, উপেন্দ্রনাথ (১৯৪১)। বঙ্গের বীর সন্তান (পিডিএফ)। কলিকাতা: বৃন্দাবন ধর এন্ড সন্স লিমিটেড।
ওরহান আরদা

আহমেত ওরহান আরদা, (জন্ম ১৯ মে ১৯১১, থেসালোনিকি – মৃত্যু ৪ জুলাই ২০০৩, ইস্তাম্বুল) একজন তুর্কি স্থপতি ও শিক্ষাবিদ। তিনি ১৯ মে ১৯১১ সালে থেসালোনিকিতে জন্মগ্রহণ করেন। তিনি ইস্তাম্বুলে প্রাথমিক ও উচ্চ বিদ্যালয়ের শিক্ষা সমাপ্ত করেন। তিনি ১৯৩৬ সালে উচ্চ প্রকৌশল বিদ্যালয় থেকে স্নাতক হন। ১৯৩৮ সালে তিনি যে উচ্চ বিদ্যালয় থেকে স্নাতক হন তার নির্মাণ শাখায় সহকারী হিসেবে কাজ শুরু করেন। তিনি ১৯৩৯ সালে একজন সহযোগী অধ্যাপক হন। ১৯৬০ সালে, তিনি ইস্তাম্বুল প্রযুক্তিগত বিশ্ববিদ্যালয়ের স্থাপত্য অনুষদের দ্বিতীয় নির্মাণ চেয়ারে অধ্যাপক হিসেবে নিযুক্ত হন। তিনি ১ মার্চ, ১৯৪১ তারিখে আনাতকাবিরের জন্য সূচিত আন্তর্জাতিক প্রতিযোগিতায় এমিন ওনাতের সাথে অংশগ্রহণ করেন। এই জুটির প্রকল্পটি প্রথম স্থান লাভ করে। তিনি এমিন ওনাতের সাথে আনাতকাবির বাস্তবায়ন প্রকল্প ও নির্মাণ প্রক্রিয়া নিয়ে কাজ করেন। তিনি এমিন ওনাতের সাথে ১৯৪৫ সাল পর্যন্ত যৌথভাবে এরপর একা স্থাপত্য প্রকল্পের উপর প্রভাষক ছিলেন। প্রকৌশল স্নাতক বিদ্যালয়কে ইস্তাম্বুল প্রযুক্তিগত বিশ্ববিদ্যালয়ে রূপান্তরিত করার সাথে সাথে, তিনি নির্মাণ তথ্যের ক্ষেত্রে সহযোগী অধ্যাপকের খেতাব পেয়েছিলেন। এই তারিখ থেকে ১০ নভেম্বর, ১৯৫৩ পর্যন্ত, একাডেমিক ও অফিসের কাজ করার সময়, তিনি একই সময়ে বিশ্ববিদ্যালয়ে তার দায়িত্ব থেকে ছুটিতে আনাতকাবিরের নির্মাণস্থলে কাজে অংশগ্রহণ করেছিলেন। ১৯৬০ সালে, তিনি আইটিইউর স্থাপত্য অনুষদে নির্মাণ তথ্যের অধ্যাপক হিসেবে নিযুক্ত হন। কিছুদিন পর একই চেয়ারে চেয়ারম্যান পদে নিয়োগ পান। তিনি আইটিইউর স্থাপত্য অনুষদে পরিবেশগত বিশ্লেষণ এবং শিল্পায়িত ভবন নকশা বিভাগে অধ্যাপক হিসাবে কাজ করেছেন। তিনি ১৯৭৮ সালে বিশ্ববিদ্যালয়ে তার পদ থেকে অবসর গ্রহণ করেন। অধ্যাপক ওরহান আরদা চেম্বার অফ আর্কিটেক্টসের ৮২৮ তম সদস্য ছিলেন, তিনি ৪ জুলাই, ২০০৩-এ মারা যান। ইস্তানবুল প্রযুক্তিগত বিশ্ববিদ্যালয়ে স্থাপত্য অনুষদে অনুষ্ঠিত অনুষ্ঠান ও শেলি মসজিদে জানাজার নামাজের পর তার মরদেহ জিনসিরলিকুয়ু কবরস্থানে দাফন করা হয়। আনাতকাবির (১৯৪২-১৯৫৩), এমিন ওনাতের সাথে নকশা ও বাস্তবায়ন "Anıtkabir'in mimarına veda"। Milliyet। İstanbul। ৮ জুলাই ২০০৩। পৃষ্ঠা 17।  Kazmaoğlu, M. (1997). Eczacıbaşı Sanat Ansiklopedisi. 1. Yapı-Endüstri Merkezi Yayınları. s. 127. ISBN 975-7438-52-9.
চাকা (২০০০-এর চলচ্চিত্র)

চাকা হলো নেপাল দেব ভট্টাচার্য পরিচালিত ২০০০ সালে মুক্তিপ্রাপ্ত একটি ভারতীয় বাংলা ভাষার চলচ্চিত্র। চলচ্চিত্রটিতে মিঠুন চক্রবর্তীসহ অভিনয় করেছেন দেবশ্রী রায়, পরাণ বন্দ্যোপাধ্যায় এবং আলাকা গঙ্গোপাধ্যায়। একটি প্রতিশোধের গল্প নিয়ে চলচ্চিত্রটি নির্মিত। মিঠুন চক্রবর্তী দেবশ্রী রায় পরাণ বন্দ্যোপাধ্যায় অলকা গঙ্গোপাধ্যায় "Bengali Tollywood Movies-Chaka-2000"। bengalitollywood। ১৩ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।  "Chaka-Bengali Full Movie-Mithun Chakraborty-Debashree Roy"। youtube। সংগ্রহের তারিখ ২০১৫-০৯-০৫।  "Revisiting Mithun Chakraborty's significant works in Bengali cinema — birthday special"। ১৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৩।  ইন্টারনেট মুভি ডেটাবেজে চাকা (ইংরেজি)
কোরাস (১৯৭৪-এর চলচ্চিত্র)

কোরাস হলো ১৯৭৪ সালে মুক্তি প্রাপ্ত বাংলা ভাষার একটি ভারতীয় উল্লেখযোগ্য চলচ্চিত্র। এই চলচ্চিত্রটি মৃণাল সেন প্রযোজনা করেছিলেন এবং পরিচালনাও করেছিলেন। এটি ৯ম মস্কো আন্তর্জাতিক চলচ্চিত্র উৎসবে গৃহীত হয় এবং ওখানে এটি একটি রৌপ্য পুরস্কার পায়। উৎপল দত্ত অসিত বন্দ্যোপাধ্যায় সেখর চ্যাটার্জি রবি ঘোষ দিলীপ রায় হারাধন ব্যানার্জী অজয় ব্যানার্জি শুভেন্দু চ্যাটার্জি গীতা সেন রসরাজ চক্রবর্তী সুপান্থ ভট্টাচার্য শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার শ্রেষ্ঠ সিনেমাটোগ্রাফির জন্য জাতীয় চলচ্চিত্র পুরস্কার ( কালো-সাদা ) - কে কে মহাজন শ্রেষ্ঠ সঙ্গীত পরিচালনার জন্য জাতীয় চলচ্চিত্র পুরস্কার পান - আনন্দশঙ্কর "Chorus (1974) - Review, Star Cast, News, Photos"। Cinestaan। ২০২০-০৮-১২ তারিখে মূল থেকে আর্কাইভ করা। সংগ্রহের তারিখ ২০২২-০৫-১৬।  "Chorus (1974)"। Indiancine.ma। সংগ্রহের তারিখ ২০২৩-০১-২৫।  "9th Moscow International Film Festival (1975)"। MIFF। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০১-০৫।  ইন্টারনেট মুভি ডেটাবেজে চাকা (ইংরেজি) মৃণাল সেনের ওয়েবসাইটে
সমালোচনামূলক যুক্তিবাদ

সমালোচনামূলক যুক্তিবাদ (ইংরেজি Critical rationalism) বলতে দার্শনিক কার্ল পপার উত্থাপিত একটি জ্ঞানতাত্ত্বিক দর্শনকে বোঝায়, যার ভিত্তি বক্তব্যটি হল এই যে: যদিও জ্ঞাত তথ্যসমূহ থেকে কোনও বিবৃতিতে যৌক্তিকভাবে উপনীত হওয়া সম্ভব না হয়, তারপরেও বিবৃতিটিকে যৌক্তিকভাবে মিথ্যা প্রতিপন্ন করা সম্ভব হতে পারে। ডেভিড হিউমকে অনুসরণ করে পপার সব ধরনের বিবর্ধনধর্মী (ampliative) আরোহী যুক্তিবিজ্ঞান (অর্থাৎ অবরোহী যুক্তিবিজ্ঞানের চেয়ে বেশি জ্ঞান প্রদান করতে পারে এমন কোনও যুক্তিবিজ্ঞান) প্রত্যাখ্যান করেন। অন্য ভাষায়, যদি আমরা কোনও কিছুকে যৌক্তিকভাবে বিবৃত করতে না পারি, তাহলে আমাদেরকে অন্তত সেটিকে যৌক্তিকভাবে মিথ্যা প্রতিপন্ন করার চেষ্টা করা উচিত। এখান থেকেই পপার তাঁর মিথ্যা-প্রতিপাদনীয়তা মানদণ্ডের (falsifiability criterion) তত্ত্বটি লাভ করেন। পপারের বহুসংখ্যক রচনায় সমালোচনামূলক যুক্তিবাদ আলোচিত হয়েছে। এদের মধ্যে আছে দ্য লজিক অভ সায়েন্টিফিক ডিসকভারি (The Logic of Scientific Discovery, "বৈজ্ঞানিক আবিষ্কারের যুক্তিবিজ্ঞান" ১৯৩৪/১৯৫৯), দি ওপেন সোসাইটি অ্যান্ড ইটস এনেমিস (The Open Society and its Enemies, "মুক্ত সমাজ ও তার শত্রুরা" ১৯৪৫), কনজেকচার্স অ্যান্ড রেফিউটেশনস (Conjectures and Refutations, "অনুমানসমূহ ও যুক্তিখণ্ডনসমূহ" ১৯৬৩), আনেন্ডেড কুয়েস্ট (Unended Quest, "অসমাপ্ত অনুসন্ধান", ১৯৭৬), এবং দ্য মিথ অভ দ্য ফ্রেমওয়ার্ক (The Myth of the Framework, "প্রসঙ্গকাঠামোর রূপকথা" ১৯৯৪)। ম্যুন্‌শহাউজেন ত্রিসংকট হান্স আলবের্ট ডেভিড ডয়েচ জন একল্‌স এর্নেস্ট গেলনার হান্স আডলফ ক্রেবস রাইনহোল্ড সিপেলিউস Popper, Karl (২০০২) [1959]। The Logic of Scientific Discovery (2nd English সংস্করণ)। New York, NY: Routledge Classics। আইএসবিএন 0-415-27844-9। ওসিএলসি 59377149।  Popper, K., The Open Society and Its Enemies, Princeton University Press, 2013, p.435. Popper, K., Conjectures and Refutations: The Growth of Scientific Knowledge, Routledge, 2014, p. 34. Popper, K., Unended Quest: An Intellectual Autobiography, Routledge, 2005, p. 132. Popper, K., The Myth of the Framework: In Defence of Science and Rationality, Routledge, 2014, p. xii. Maxwell, Nicholas (2017) Karl Popper, Science and Enlightenment, UCL Press, London. Free online. Niemann, Hans-Joachim. Lexikon des Kritischen Rationalismus, (Encyclopaedia of Critical Rationalism), Tübingen (Mohr Siebeck) 2004, আইএসবিএন ৩-১৬-১৪৮৩৯৫-২. More than a thousand headwords about critical rationalism, the most important arguments of K.R. Popper and H. Albert, quotations of the original wording. Edition for students in 2006, আইএসবিএন ৩-১৬-১৪৯১৫৮-০. Parusniková, Zuzana & Robert S. Cohen (2009). Rethinking Popper, Description and contents. Springer. Reinhold Zippelius. Die experimentierende Methode im Recht (trial and error in jurisprudence), (Academy of Science, Mainz) 1991, আইএসবিএন ৩-৫১৫-০৫৯০১-৬ Critical Rationalism: a personal account ওয়েব্যাক মেশিনে আর্কাইভকৃত ২০০৮-১০-১৬ তারিখে Critical Rationalism Blog: Discusses critical rationalism from a libertarianist political point of view "Karl Popper and Critical Rationalism"। দর্শনের ইন্টারনেট বিশ্বকোষ (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আবিষ্করণী

আবিষ্করণী (ইংরেজি Heuristic), আবিষ্করণী পদ্ধতি (Heuristic method) বা আবিষ্করণী কৌশল (ইংরেজি Heuristic technique) বলতে সমস্যা সমাধান বা আত্ম-আবিষ্কারের সেইসব পন্থাকে বোঝায়, যেগুলিতে এমন একটি ব্যবহারিক পদ্ধতি ব্যবহার করা হয়, যেটি সর্বোচ্চ সন্তুষ্টিবিধায়ক, নিখুঁত বা যৌক্তিক হবার নিশ্চয়তা প্রদান না করলেও একটি অব্যবহিত, স্বল্প-মেয়াদী লক্ষ্য বা আসন্নীকরণে পৌঁছানোর জন্য যথেষ্ট হয়। যেসব ক্ষেত্রে সর্বোচ্চ সন্তুষ্টিবিধায়ক সমাধান খুঁজে বের করা অসম্ভব বা অবাস্তবধর্মী, সেসব ক্ষেত্রে আবিষ্করণী পদ্ধতি প্রয়োগ করে একটি মোটামুটি সন্তোষজনক সমাধান খুঁজে বের করার প্রক্রিয়া ত্বরান্বিত করা যায়। কখনও কখনও আবিষ্করণী কৌশলগুলি মানসিক সোজা নিয়ম (শর্টকাট) হিসেবে কাজ করতে পারে এবং এভাবে সিদ্ধান্ত গ্রহণের ক্ষেত্রে মানসিক বোঝা লাঘব করতে পারে। উইকিঅভিধানে আবিষ্করণী শব্দটি খুঁজুন। উইকিবইয়ে এই বিষয়ের উপরে আরো তথ্য রয়েছে: আবিষ্করণী অ্যালগোরিদম (কলনবিধি) আচরণীয় অর্থশাস্ত্র ব্যর্থতা মোড ও প্রভাব বিশ্লেষণ বিচার ও সিদ্ধান্ত গ্রহণে আবিষ্করণীবিদ্যা আদর্শ ধরন বিচার ও সিদ্ধান্ত গ্রহণে পক্ষপাতের তালিকা স্নায়ু-আবিষ্করণীবিদ্যা পূর্বাভাসমূলক প্রোগ্রাম লিখন অগ্রাধিকার আবিষ্করণী সামাজিক আবিষ্করণীবিদ্যা চিন্তন পরীক্ষা Myers, David G. (২০১০)। Social psychology (Tenth সংস্করণ)। New York, NY: McGraw-Hill। পৃষ্ঠা 94। আইএসবিএন 978-0-07337-066-8। ওসিএলসি 667213323। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Heuristics—Explanation and examples"। Conceptually। সংগ্রহের তারিখ ২৩ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) How To Solve It: Modern Heuristics, Zbigniew Michalewicz and David B. Fogel, Springer Verlag, 2000. আইএসবিএন ৩-৫৪০-৬৬০৬১-৫ টেমপ্লেট:Russell Norvig 2003 The Problem of Thinking Too Much ওয়েব্যাক মেশিনে আর্কাইভকৃত ১৯ অক্টোবর ২০১৩ তারিখে, 11 December 2002, Persi Diaconis
ম্যুন্‌শহাউজেন ত্রিসংকট

জ্ঞানতত্ত্বের আলোচনায় ম্যুন্‌শহাউজেন ত্রিসংকট (যেটি আগ্রিপা-র ত্রিসংকট নামেও পরিচিত) একটি চিন্তন পরীক্ষা যার উদ্দেশ্য হল গৃহীত স্বতঃসিদ্ধ বা পূর্বানুমান ছাড়া যে যেকোনও সত্য (এমনকি গণিত ও যুক্তিবিজ্ঞানের মতো ক্ষেত্রেও) প্রমাণ করা যে তাত্ত্বিকভাবে অসম্ভব, সে ব্যাপারটি প্রদর্শন করা। কোনও প্রদত্ত প্রতিজ্ঞা (proposition) যে সত্য, সে ব্যাপারটি কীভাবে জানা যায়, সে ব্যাপারে যদি কোনও প্রশ্ন করা হয়, তাহলে হয়ত কোনও প্রমাণ প্রদান করা হয়। কিন্তু ঐ প্রমাণটির ব্যাপারেও একই প্রশ্ন করা সম্ভব, এবং এভাবে অনুবর্তী প্রমাণগুলির ব্যাপারেও তা করা সম্ভব। ম্যুন্‌শহাউজেন ত্রিসংকট বলে যে কোনও প্রমাণ সম্পূর্ণ করার কেবলমাত্র তিনটি পন্থা আছে: চক্রাকার যুক্তি, যেখানে কোনও প্রতিজ্ঞার প্রমাণে ঐ প্রতিজ্ঞাটি যে সত্য, সে ব্যাপারটিকেই স্বতঃসিদ্ধ ধরে নেওয়া হয়। পরাগত যুক্তি, যেখানে প্রতিটি প্রমাণের আরও একটি প্রমাণ আবশ্যক হয়, এবং এরকম অসীম পর্যন্ত (ad infinitum) চলতে থাকে। অন্ধভাবে স্বীকৃত যুক্তি, যেটি এমন সব স্বীকৃত যুক্তির উপর প্রতিষ্ঠিত, যেগুলি প্রমাণ ছাড়াই বিনা প্রশ্নে কেবল বিবৃত করা হয়। তাই এই ত্রিসংকটটি হল তিনটি সমভাবে অসন্তোষজনক পছন্দের মধ্যে একটিকে পছন্দ করার সিদ্ধান্ত গ্রহণ। সমসাময়িক জ্ঞানতত্ত্বে সঙ্গতিবাদের প্রবক্তারা ত্রিসংকটের "চক্রাকার" অংশটি গ্রহণ করেন বলে মনে করা হয়। অন্যদিকে ভিত্তিবাদীরা স্বতঃসিদ্ধমূলক যুক্তিটির উপর আস্থা রাখেন। আর যে দৃষ্টিভঙ্গিটি অসীম প্রত্যাবর্তনের অংশটি গ্রহণ করে, তা অসীমবাদ নামে পরিচিত। কার্ল পপার সুপারিশ করেন যে এই ত্রিসংকটটিকে সমাধানের অযোগ্য হিসেবে মেনে নিতে হবে এবং অনুমান ও সমালোচনার মাধ্যমে জ্ঞানের উপর কাজ করতে হবে। প্রতি-ভিত্তিবাদ সমালোচনামূলক যুক্তিবাদ ডুহেম-কুয়াইন বক্তব্য গ্যোডেলের অসম্পূর্ণতা উপপাদ্যসমূহ মানদণ্ডের সমস্যা যৌক্তিক বিশ্বস্তবাদ প্রত্যাবর্তন যুক্তি তারস্কি-র অসংজ্ঞাযোগ্যতা উপপাদ্য সত্যতা প্রতিপাদনের তত্ত্ব কচ্ছপ আকিলেসকে যা বলল Franks, Paul W.; Franks, Assistant Professor of Philosophy Paul W. (৩০ অক্টোবর ২০০৫)। All Or Nothing: Systematicity, Transcendental Arguments, and Skepticism in German Idealism (ইংরেজি ভাষায়)। Harvard University Press। পৃষ্ঠা 18। আইএসবিএন 978-0-674-01888-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hans Albert, Treatise on Critical Reason, Princeton University Press, 1985, chap. I, sect. 2. For Hans Albert's scientific articles see List of Publications in Hans Albert at opensociety.de Epistemic regress at PhilPapers
স্ট্যান্ডার্ড এশিয়াটিক অয়েল কোম্পানি লিমিটেড

স্ট্যান্ডার্ড এশিয়াটিক অয়েল কোম্পানি লিমিটেড বাংলাদেশ পেট্রোলিয়াম কর্পোরেশনের অধীন বাংলাদেশী সরকারের মালিকানাধীন একটি প্রতিষ্ঠান। বিভিন্ন গ্রেডের লুব্রিকেন্ট তেল, গ্রীজ, বিটুমিন, ডিজেল তেল, ফার্নেস অয়েল এবং এলপি গ্যাস বিক্রি করে। স্ট্যান্ডার্ড এশিয়াটিক অয়েল কোম্পানি লিমিটেড এশিয়াটিক ইন্ডাস্ট্রিজ লিমিটেড এবং এসসোর যৌথ উদ্যোগ ফসল হিসেবে ১৯৬৫ সালে প্রতিষ্ঠিত হয়েছিল। ১৯৭২ সালে বাংলাদেশের স্বাধীনতার পর, এসসো কোম্পানি বাংলাদেশ ছেড়ে গেলে তাদের শেয়ার বাংলাদেশ সরকার কিনে নেয়। বিদ্যুৎ, জ্বালানি ও খনিজ সম্পদ মন্ত্রণালয়ের অধীনে বাংলাদেশ পেট্রোলিয়াম কর্পোরেশনকে এসসোর শেয়ার দেওয়া হয়েছে, যা এখন স্ট্যান্ডার্ড এশিয়াটিক অয়েল কোম্পানি লিমিটেডের ৫০ শতাংশের মালিক। আগস্ট ২০২২-এ স্ট্যান্ডার্ড এশিয়াটিক অয়েল কোম্পানি লিমিটেড বাংলাদেশ পেট্রোলিয়াম কর্পোরেশনের আরেকটি সহযোগী প্রতিষ্ঠান পদ্মা অয়েল কোম্পানির কাছে কক্সবাজার বিমানবন্দরে এভিয়েশন ডিপো সরবরাহের চুক্তি হস্তান্তর করে। পুরো বাংলাদেশে শুধুমাত্র স্ট্যান্ডার্ড এশিয়াটিক অয়েল এবং ইস্টার্ন রিফাইনারি লিমিটেড তেল কনডেনসেট সঞ্চয় করে। Report, Star Business (২০২১-১১-০৭)। "Fuel sales jumped just before price hike"। The Daily Star (ইংরেজি ভাষায়)। সংগ্রহের তারিখ ২০২২-১১-৩০।  "Company Profile"। saocl.gov.bd। ২০২৩-০৩-২৮ তারিখে মূল থেকে আর্কাইভ করা। সংগ্রহের তারিখ ২০২২-১১-৩০।  "Background"। saocl.gov.bd। ২০২২-১১-৩০ তারিখে মূল থেকে আর্কাইভ করা। সংগ্রহের তারিখ ২০২২-১১-৩০।  Report, Star Business (২০২১-১১-০৬)। "BPC records up to 50% spike in oil sales just before hike of prices"। The Daily Star (ইংরেজি ভাষায়)। সংগ্রহের তারিখ ২০২২-১১-৩০।  "Padma Oil to supply jet fuel to Cox's Bazar airport"। The Business Standard (ইংরেজি ভাষায়)। ২০২২-০৮-১৬। সংগ্রহের তারিখ ২০২২-১১-৩০।  "Pvt refineries to get condensate on condition of clean energy"। The Business Standard (ইংরেজি ভাষায়)। ২০২১-০৮-২৮। সংগ্রহের তারিখ ২০২২-১১-৩০।
ফাহাদ মাসুদ

ফাহাদ মাসুদ (জন্ম ১৪ আগস্ট ১৯৮১) একজন পাকিস্তানি প্রথম-শ্রেণীর ক্রিকেটার যিনি লাহোরের হয়ে খেলেন। "Fahad Masood"। ESPN Cricinfo। সংগ্রহের তারিখ ২৭ অক্টোবর ২০১৫।  ইএসপিএনক্রিকইনফোতে ফাহাদ মাসুদ (ইংরেজি)
হাম্মাদ তারিক

হাম্মাদ তারিক (জন্ম ২২ ডিসেম্বর ১৯৮০) একজন পাকিস্তানি প্রথম-শ্রেণীর ক্রিকেটার যিনি মুলতান ক্রিকেট দলের হয়ে প্রতিনিধিত্ব করেন। "Hammad Tariq"। ESPN Cricinfo। সংগ্রহের তারিখ ১৪ নভেম্বর ২০১৫।  ইএসপিএনক্রিকইনফোতে হাম্মাদ তারিক (ইংরেজি)
ইমরান আলী (ফয়সালাবাদ ক্রিকেটার)

ইমরান আলী (জন্ম ১৫ এপ্রিল ১৯৮৩) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদের হয়ে খেলেছেন। "Imran Ali"। ESPN Cricinfo। সংগ্রহের তারিখ ২৭ অক্টোবর ২০১৫।  ইএসপিএনক্রিকইনফোতে ইমরান আলী (ফয়সালাবাদ ক্রিকেটার) (ইংরেজি)
অনুকৃতি উৎপাদন (জীববিজ্ঞান)

জীববিজ্ঞানের আলোচনায় অনুকৃতি উৎপাদন (ইংরেজি: Cloning) বলতে কোনও মাতৃজীব বা মাতৃকোষ থেকে অযৌন জননের মাধ্যমে বংশাণুগতভাবে প্রায় অবিকল এক বা একাধিক অপত্য জীব বা কোষ উৎপাদন করার প্রক্রিয়াটিকে বোঝানো হয়। অনুকৃতি উৎপাদন প্রক্রিয়ার ফলে যে জীব বা কোষ উৎপাদিত হয়, তাকে অনুকৃতি (Clone) বলে। অপত্য অনুকৃতিটি একটি জীব হলে তাকে জীবানুকৃতি বা কোষ হলে তাকে কোষীয় অনুকৃতি বলে। আণবিক জীববিজ্ঞানীরা দৈনন্দিন আরেক ধরনের অনুকৃতি সৃষ্টি করে থাকেন যা হল ডিএনএ অনুকৃতি (DNA clone)। ১৯৯২ সালে স্কটল্যান্ডের রোজলিন ইনস্টিটিউট গবেষণা প্রতিষ্ঠানের গবেষক আয়ান উইলমুট তাঁর ২৭৩তম চেষ্টায় একটি ভেড়ার স্তনবৃন্ত থেকে সংগৃহীত একটি দেহকোষের কোষকেন্দ্রকে অন্য আরেক ধরনের ভেড়ার কোষকেন্দ্র-বিযুক্ত ডিম্বাণুতে প্রতিস্থাপিত করেন ও তা হতে প্রথম ধরনের সম্পূ্র্ণ ভেড়া ডলিকে তৈরি করে জীবানুকৃতির সফল সূচনা করেন। এর মাধ্যমে চিকিৎসাবিজ্ঞানে বিরাট বিপ্লবের সূচনা হবে বলে অনেকে আশা করেন। তবে মানবানুকৃতি সৃষ্টি অধিকাংশ দেশে নিষিদ্ধ করা হয়েছে। "Cloning"। medlineplus.gov। সংগ্রহের তারিখ ২০২৪-০২-০৫।  "Cloning"। education.nationalgeographic.org (ইংরেজি ভাষায়)। সংগ্রহের তারিখ ২০২৪-০২-০৫।  ক্লোনিং এর উপর প্রকাশিত টাইম ম্যাগাজিন এর নিবন্ধ ওয়েব্যাক মেশিনে আর্কাইভকৃত ১৯ আগস্ট ২০০৬ তারিখে
সৈয়দ গোলাম হোসাইন শাহ বুখারী

সৈয়দ গোলাম হোসাইন শাহ বুখারী (সিন্ধি: سيّد غلام حسين شاهه بخاري) (১৯৩২ — ২০২৩) পাকিস্তানের একজন ইসলামি পণ্ডিত ছিলেন। তিনি নকশবন্দী সুফি তরিকার অন্তর্ভুক্ত ছিলেন। তিনি পাকিস্তানের অন্যতম বড় ধর্মীয় প্রতিষ্ঠান দরগাহ হোসাইনাবাদ পরিচালনা করেন। সৈয়দ গোলাম হোসাইন শাহ বুখারী ১৯৩২ সালে পাকিস্তানের কম্বার শাহদাদকোটের দ্রিব চান্দিয়া গ্রামে জন্মগ্রহণ করেন। তিনি একজন নকশবন্দী সুফি সাধক ছিলেন। তিনি তার পিতা সৈয়দ গুল মুহম্মদ শাহের কাছ থেকে ধর্মীয় শিক্ষা লাভ করেন, তার অন্যান্য শিক্ষক ছিলেন খুশি মুহাম্মদ টুনিও, গোলাম মুহাম্মদ চান্দিও এবং আলী গোহর মাসতই। ১৯৮০ সালে, তিনি দরগাহ হোসাইনাবাদ নামে একটি মসজিদ ও মাদ্রাসা নির্মাণ করেন যেখানে ধর্মীয় শিক্ষা ও বাসস্থান সমস্ত রাজনৈতিক সংগঠন থেকে মুক্ত। তিনি তানজিম ইসলাহুল ফুকরা আল-হোসাইনিয়ারও প্রধান ছিলেন, যা মানুষকে ধর্মীয় শিক্ষা প্রদান করে। তিনি সন্ত্রাসীদের হামলার শিকারও হয়েছিলেন। তিনি ২০২৩ সালের ২৬ জানুয়ারি করাচির বেসরকারী হাসপাতালে মারা যান। "Spiritual leader's grandson killed in 'sectarian' attack"। Daily Dawn। ফেব্রুয়ারি ২১, ২০১৩। সংগ্রহের তারিখ জুন ৩০, ২০১৪।  "Cleric targeted in Jacobabad last week teaches only the message of peace"। Daily Tribune.com.PK। ফেব্রুয়ারি ২৪, ২০১৩। সংগ্রহের তারিখ জুন ৩০, ২০১৪।  web, des (২৬ জানুয়ারি ২০২৩)। "ناليوارو مذهبي اڳواڻ غلام حسين شاهه قمبر وارو لاڏاڻو ڪري ويو"। Awami Awaz (উর্দু ভাষায়)। awamiawaz.pk। Awami Awaz। সংগ্রহের তারিখ ২৬ জানুয়ারি ২০২৩।
রিস নেলসন

রিস লুক নেলসন (ইংরেজি: Reiss Nelson; জন্ম: ১০ ডিসেম্বর ১৯৯৯; রিস নেলসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০১৪ সালে, নেলসন ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। রিস লুক নেলসন ১৯৯৯ সালের ১০ই ডিসেম্বর তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন। নেলসন ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৭ বছরে ৩৯ ম্যাচে অংশগ্রহণ করে ১৬টি গোল করেছেন। "Arsenal Squad: Men Information & Details" [আর্সেনাল দল: পুরুষ দলের তথ্য ও বিবরণ]। arsenal.com (ইংরেজি ভাষায়)। আর্সেনাল ফুটবল ক্লাব। ১৫ মার্চ ২০১৬। ১৭ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৩।  "Arsenal FC Squad Information 2022/2023" [আর্সেনাল ফুটবল ক্লাবের দলের তথ্য ২০২২/২৩]। premierleague.com (ইংরেজি ভাষায়)। প্রিমিয়ার লিগ। ৮ জুলাই ২০১৬। ১৭ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৩।  উইকিমিডিয়া কমন্সে রিস নেলসন সংক্রান্ত মিডিয়া রয়েছে। রিস নেলসন – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে রিস নেলসন (ইংরেজি) সকারবেসে রিস নেলসন (ইংরেজি) বিডিফুটবলে রিস নেলসন (ইংরেজি) ট্রান্সফারমার্কেটে রিস নেলসন (ইংরেজি) ওয়ার্ল্ডফুটবল.নেটে রিস নেলসন (ইংরেজি) ইএসপিএন এফসিতে রিস নেলসন (ইংরেজি)
ইংল্যান্ড অনূর্ধ্ব-১৯ নারী ক্রিকেট দল

ইংল্যান্ড অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে ইংল্যান্ড ও ওয়েলসের প্রতিনিধিত্ব করে। ২০২২ সালের ১৮ অক্টোবর ইংল্যান্ড ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে। গ্রেস স্ক্রিভেনস (অধি.) অ্যালেক্সা স্টোনহাউজ এমা মারলো এলি অ্যান্ডারসন চ্যারিস পেভলি জোসেফিন গ্রোভস ডেভিনা পেরিন নিয়েউ হল্যান্ড ম্যাডি ওয়ার্ড (উই.) রায়ানা ম্যাকডোনাল্ড-গে লিজি স্কট লিবার্টি হিপ সেরেন স্মেল (উই.) সোফিয়া স্মেল হানা বেকার এমিলি চার্মস, জেমিমা স্পেন্স, বেথান মাইলস, ম্যারি টেলর ও শার্লট ল্যামবার্টকে রিজার্ভ খেলোয়াড় হিসেবে রাখা হয়। "England Women U19 announce squad for ICC U19 Women's T20 World Cup 2023"। ইংল্যান্ড ও ওয়েলস ক্রিকেট বোর্ড (ইংরেজি ভাষায়)। সংগ্রহের তারিখ ১৮ অক্টোবর ২০২২।  "England keen to make dashing first impression at inaugural U19 Women's T20 World Cup"। আন্তর্জাতিক ক্রিকেট কাউন্সিল (আইসিসি) (ইংরেজি ভাষায়)। সংগ্রহের তারিখ ৯ জানুয়ারি ২০২৩।
অস্ট্রেলিয়া জাতীয় অনূর্ধ্ব-১৯ নারী ক্রিকেট দল

অস্ট্রেলিয়া জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে অস্ট্রেলিয়ার প্রতিনিধিত্ব করে। ২০২২ সালের ১৩ ডিসেম্বর অস্ট্রেলিয়া ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে। রিস ম্যাককেনা (অধি.) অনন্যা শর্মা অ্যামি স্মিথ (উই.) এলা উইলসন এলা হেওয়ার্ড এলেনর লারোসা কেট পেল (উই.) ক্লেয়ার মুর ক্লোয়ি এইনসওয়ার্থ চ্যারিস বেকার জেড অ্যালেন প্যারিস বাউডলার (উই.) প্যারিস হল (উই.) মিলি ইলিংওয়ার্থ ম্যাগি ক্লার্ক লুসি হ্যামিল্টন সিয়ানা জিঞ্জার অনন্যা শর্মা, অলিভিয়া হেনরি, প্যারিস হল, সামিরা দিমেল্যিও ও সারা কেনেডিকে প্রাথমিকভাবে রিজার্ভ খেলোয়াড় হিসেবে দলে রাখা হয়। অনন্যা শর্মা ও প্যারিস হলকে পরবর্তীতে মূল দলে যোগ করা হয়। "Australia announce powerful squad for U19 Women's T20 World Cup"। আন্তর্জাতিক ক্রিকেট কাউন্সিল (আইসিসি) (ইংরেজি ভাষায়)। সংগ্রহের তারিখ ১৩ ডিসেম্বর ২০২২।  "WBBL stars headline first U19 World Cup squad"। ক্রিকেট অস্ট্রেলিয়া (ইংরেজি ভাষায়)। সংগ্রহের তারিখ ১৩ ডিসেম্বর ২০২২।  "Australia, New Zealand forced to make changes to U19 T20 World Cup squad"। আন্তর্জাতিক ক্রিকেট কাউন্সিল (আইসিসি) (ইংরেজি ভাষায়)। সংগ্রহের তারিখ ১৬ জানুয়ারি ২০২৩।
নিউজিল্যান্ড জাতীয় অনূর্ধ্ব-১৯ নারী ক্রিকেট দল

নিউজিল্যান্ড জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে নিউজিল্যান্ডের প্রতিনিধিত্ব করে। ২০২২ সালের ১৩ ডিসেম্বর নিউজিল্যান্ড ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে। ইজি শার্প (অধি.) (উই.) অলিভিয়া অ্যান্ডারসন অ্যানা ব্রাউনিং অ্যাবিগেইল হটন আন্তোনিয়া হ্যামিল্টন (উই.) ইসাবেলা গেজ (উই.) এমা ম্যাকলাওড কেইলি নাইট কেট আরউইন কেট চ্যান্ডলার জর্জিয়া প্লিমার নাতাশা ওয়াকেলিন নাতাশা কোডায়ার পেইল লগেনবার্গ ফ্র্যান জোনাস ব্রিয়ার্ন ইলিং লুইসা কটক্যাম্প চোটের কারণে ব্রিয়ার্ন ইলিং ছিটকে গেলে দলে লুইসা কটক্যাম্পকে যোগ করা হয়। টুর্নামেন্ট শুরুর আগে ফ্র্যান জোনাসও চোটের কারণে দল থেকে ছিটকে যান, যে কারণে কেট আরউইনকে দলে নেয়া হয়। "Three White Ferns in New Zealand squad for inaugural U-19 Twenty20 Cricket World Cup"। স্টাফ (ইংরেজি ভাষায়)। সংগ্রহের তারিখ ১৩ ডিসেম্বর ২০২২।  "WHITE FERNS spearhead first-ever NZ Under-19 World Cup squad"। নিউজিল্যান্ড ক্রিকেট (ইংরেজি ভাষায়)। ১৩ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০২২।  "Jonas withdrawn from New Zealand Under 19 squad | Irwin named as replacement"। নিউজিল্যান্ড ক্রিকেট (ইংরেজি ভাষায়)। ১৬ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৩।
দক্ষিণ আফ্রিকা জাতীয় অনূর্ধ্ব-১৯ নারী ক্রিকেট দল

দক্ষিণ আফ্রিকা জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে দক্ষিণ আফ্রিকার প্রতিনিধিত্ব করে। ২০২২ সালের ৬ ডিসেম্বর আয়োজক দেশ দক্ষিণ আফ্রিকা ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে। ওলুহ্‌লে সিয়ো (অধি.) ম্যাডিসন ল্যান্ডসম্যান (সহ-অধি.) আনিকা সোয়ার্ট আয়ান্দা শুবি এলান্দ্রি ইয়ানসে ফন রেনসবুর্খ কারাবো মেসো (উই.) কেইলা রাইনেকা জেনা এভানস জেমা বোথা ন্তাবিসেং নিনি মিয়ানা স্মিট মোনা লিসা লেখোদি রেফিলভে মোনচো সিমোনা লাউরেনস (উই.) সেশনি নাইডু কেইটলিন ভাইনখর্ড ও দিয়ারা রামলক্ষ্মণকে রিজার্ভ খেলোয়াড় হিসেবে দলে রাখা হয়। "South Africa's Squad for the U19 Women's T20 World Cup 2023 Announced"। ফিমেল ক্রিকেট (ইংরেজি ভাষায়)। সংগ্রহের তারিখ ৬ ডিসেম্বর ২০২২।  "Olhule Siyo to lead South Africa in the inaugural ICC U19 Women's T20 World Cup"। দাইজিওয়ার্ল্ড (ইংরেজি ভাষায়)। সংগ্রহের তারিখ ৭ ডিসেম্বর ২০২২।